ร้านขนมปังนนท์
ร้านอยู่ในซอยเซเว่นฝั่งตรงข้ามเอสพลานาดรัตนาธิเบศร์ ขับเข้ามาในซอยก็จะเจอร้านแยู่ทางซ้ายมือค่ะ มีที่จอดรถเยอะ

ร้านนี้ชื่อขนมปังนนท์แต่ก็มีเมนูอื่นๆด้วยนะคะ ขายอาหารตามสั่งด้วยเช่นกัน มีเมนูเครื่องดื่มเยอะแยะ

เจ้าของร้านอัธยาศัยดี ใจดีและบริการดีมากๆเลยค่ะ ประทับใจตั้งแต่เขามาเปิดประตูให้แล้วค่ะ 

เข้าร้านมาก็ได้กลิ่นขนมปังหอมๆ เขาบอกว่าอบสดใหม่ทุกวัน ขนมปังมีให้เลือกเยอะพอประมาณ ติดป้ายชื่อไส้ขนมปังชัดเจน มีขนมปังสังขยาที่เป็นเมนูดังของร้านด้วยค่ะ 4ชิ้น 45บาทเอง นอกจากขนมปังแล้วก็ยังมีคุ้กกี้ พายกรอบ ฯลฯ ราคาไม่แพงเลยด้วยค่ะ 

หยิบๆมาประมาณ3-4อย่าง กำลังจะจ่ายเงิน แต่เหลือบไปเห็นขนมปังเนยสดเพิ่งทำเสร็จใหม่ๆ ของโปรดอยู่ตรงหน้ามีหรือจะไม่ซื้อ ก็เลยสั่งเพิ่ม 10ชิ้นค่า 55555

ทั้งหมด 200นิดๆเองค่ะ ไม่แพงเลยจริงๆ

ขนมปังไส้สังขยา : ขนมปังนุ่มมากกกกกก ไส้สังขยาใบเตยเนียนนุ่ม หวานพอดีๆเต็มๆชิ้น เวลากัดต้องระวังนิดนึงค่ะ เพราะจ๊ะจ๋ากัดแล้วไส้ทะลักเลอะมือเลอะกระโปรงหมดเลย TT

ขนมปังเนยสด : ชิ้นละ 10 บาทเท่านั้น อร่อยค่ะ ขนมปังนุ่มๆทาเนยมาชุุ่มฉ่ำแบบไม่หวงกันเลย

บัตเตอร์ฟลายงาดำ : บัตเตอร์ฟลายชิ้นเล็กๆเคลือบน้ำตาลและงา หอมมากๆเลยค่ะ บางกรอบทุกชิ้น หยิบเข้าปากแล้วจะหยุดไม่อยู่ ทานจนหมดเกลี้ยงในเวลาอันรวดเร็ว

ขนมปังฝอยทอง : ชิ้นนี้ก็อร่อยค่ะ 

เอแคลร์ : หมดตั้งแต่ยังไม่ขับรถออกจากร้านเลยค่ะ แกะตอนที่กำลังเดินขึ้นรถแล้วก็สตาร์ทรถ อร่อยจนหยุดไม่อยู่ อิอิ

ซื้อเลย อร่อยทุกอย่าง!!
